EkBass/fiwiki-20250220-pages-articles huggingface dataset:
Sosiaalidemokraattinen puolue (Japani)

Japanin sosiaalidemokraattinen puolue ( Shakai minshu -tō) on vuonna 1996 perustettu poliittinen puolue Japanissa. == Ideologia == Puolue kannattaa kuolemanrangaistuksen poistamista, hyvinvointipalvelujen lisäämistä, hiilipäästöjen leikkaamista 15 %:lla ja Yhdysvaltain kanssa solmitun sotilasliiton purkamista. == Aiheesta muualla == * Japanin sosiaalidemokraattisen puolueen viralliset sivut Luokka:Japanin puolueet Luokka:Sosiaalidemokraattiset puolueet
Luettelo vastarintaryhmistä Irakissa

Tällä sivulla luetellaan Irakissa toimineita vastarintaryhmiä. ==Baathistit== * Al-Awdah * Fedayeen Saddam * Jihaz al-Iilam al-Siasi lil hizb al-Baath * Katibat al-Fursan ==Kansallismieliset šiiat== * Asaeb Ahlul Haqq * Kataeb Hizbollah * Kata'ib al-Karbala * Qatta'ab al-Imam al-Hussein * Saraya al-Difa an al-Atabat al-Muqaddasah ==Kansallismieliset sufit== * Jaish Al Naqshbandiya * Kata’ib al-Junayd al-Jihadiyah ==Kansallismieliset sunnit== * Al-Jabhah al- Islamiyah al-Muqawamah al-Iraqiyah (Jaami) * Al-Katibat al-Khadra * Hasad al- Muqawamah al-'Iraqiyah * Irakin Islamilainen Armeija * Jaish al-Fatiheen * Jaish al-Muhammad * Jaish al-Mujahideen * Jaish al-Mujahideen * Jaish al- Mujahideen fi al-Iraq * Jaish al-Rashedeen * Kataeb al-Fath al-Islami * Kata'ib al-Tha'r al-Iraqi * Katibat al-Rasd min Ajl al-Iraq * Katibat al- Waqqas al-Islamiya * Liwa al-Islam * Saraya al-Shuhuada al-Jihadiyah fi al- Iraq * Vuoden 1920 vallankumousprikaatit ==Kurdiryhmät== * Ansar al-Islam * Ansar al-Sunnah * Jihad Pegah ==Šiiamilitiat== * Mahdin armeija ==Sunni- islamistit ja salafilaiset== * Abu al-Abbas * Irakin al-Qaida * Jaish Abi Bakr al Siddiq al Salafi * Jaish al-Taifa al-Mansoura * Jama'at al-Tawhid wal-Jihad * Kataab Ashbal Al Islam Al Salafi * Katbiyan Ansar Al-Tawhid wal Sunnah * Majlis Shura Mujahideen fi al-Iraq * Ninawa Mujahideen * Sa'd ibn Abi-Waqqas * Saraya al-Ghadhab al-Islami * Saraya al-Suqur * Saraya Asad-Allah al-Ghalib * Saraya Usud al-Tawhid * Usd Allah ==Ulkomaiset vapaaehtoiset== * Fallujah Mujahideen ==Katso myös== * Irakin vastarinta ==Lähteet== * Guide: Armed groups in Iraq * Iraq’s resistance evolves Luokka:Irakin vastarinta
Theodore Illion

Theodore Illion tai Theodor Illion (1898 – 1984 Salzburg) oli kirjailija ja tutkimusmatkailija. Illionin henkilöstä on saatavilla vain vähän tietoa. Hän kirjoitti neljä kirjaa Tiibetin matkoistaan, joiden todenperäisyyttä ei ole osoitettu. Illion käytti myös pseudonyymejä Theodor Burang ja Th. Nolling. Joidenkin varmistamattomien tietojen mukaan Illion olisi syntynyt Kanadassa ja olisi kuulunut Teosofiseen seuraan. Illionin teosten totuudenmukaisuudesta ollaan monta eri mieltä ja joidenkin mukaan ne ovat lähinnä fiktiota. Illion kuvailee muun muassa Tiibetissä olevaa maanalaista kaupunkia, josta käsin pimeitä voimia edustava johtaja vaikuttaa koko maailmaan.vgl. seine Kommentierte Bibliographie zur tibetischen Medizin. Ulm / Dietikon 1996, 195, ISBN 3-9802975-9-4 == Teokset == * Rätselhaftes Tibet. Hamburg: Uranus-Verlag 1936. 143 s. * Tibeter über das Abendland. Salzburg: Ignota-Verlag 1947. 215 s. * Der Arzt in der tibetischen Kultur, Esslingen/Neckar, Robugen, 1975 * Die Kunst des Heilens im Fernen Osten - Heilverfahren u. Heilmittel, Zürich, Origo-Verlag , 1975 Englanniksi käännetyt teokset * Darkness over Tibet. Rider & Co., London 1937 * In secret Tibet: in disguise amongst lamas, robbers, and wise men, a key to the mysteries of Tibet. Rider & Co., London 1937 * The Tibetan Art of Healing. Robinson and Watkins, 1975. ISBN 0722401345 == Lähteet == == Aiheesta muualla == * Jürgen Aschoff's International Bibliography of Tibetan Medicine *Hartmut Walravens: "Briefwechsel Johannes Schuberts mit Bruno Beger und Ernst Schäfer" in NOAG 2004/9 Luokka:Saksalaiset kirjailijat Luokka:Saksalaiset tutkimusmatkailijat Luokka:Vuonna 1898 syntyneet Luokka:Vuonna 1984 kuolleet
Kotisinappi

thumb|Kotisinapin logo. Kotisinappi on naantalilaisen perheyrityksen Mausteaitta Oy:n valmistama sinappi, jota on valmistettu vuodesta 1980 lähtien. Tuote tunnetaan sen keltaisen värisestä pakkauspullosta ja siinä olevasta mökinkuvasta. Vuodesta 2005 yritys on valmistanut myös rinnakkaistuotetta nimellä Väkevä Kotisinappi. ==Lähteet== ==Aiheesta muualla== * Kotisinapin kotisivut Luokka:Sinapit (mausteet)
Montana (täsmennyssivu)

Montana voi tarkoittaa ainakin seuraavia asioita: == Maantieteellisiä nimiä == * Crans-Montana, kunta ja urheilukeskus Sveitsin Alpeilla Valais'ssa * Montana, Bulgarian kaupunki * Montana, kaupunki Yhdysvaltain Wisconsinin osavaltiossa * Montana, kylä Sveitsissä * Montana, maakunta Bulgariassa * Montana, Yhdysvaltain osavaltio * Roşia Montană, kaupunki Romanian Transilvaniassa, Alban piirikunnassa. == Henkilöitä == * French Montana, oik. Karim Kharbouch (s. 1984), marokkolais-yhdysvaltalainen rap-artisti * Joe Montana (s. 1956), yhdysvaltalainen amerikkalaisen jalkapallon pelaaja * Lenny Montana (1926–1992), yhdysvaltalainen näyttelijä * Patsy Montana (1908–1996), yhdysvaltalainen näyttelijä, laulaja ja lauluntekijä * Tony Montana, oik. Pasi Hailio (s. 1961), suomalainen laulaja. === Kuvitteellisia henkilöitä === * Hannah Montana (Miley Stewart), poplaulaja samannimisessä televisiosarjassa * Montana Jones, päähenkilö piirrossarjassa Montana * Montana Max, hahmo Tiny Toon Adventures -piirrossarjassa * Tony Montana, Scarface – arpinaama -elokuvan päähenkilö. == Muuta == * Chervolet Montana, Chervoletin kevyt lava- automalli * Hannah Montana, yhdysvaltalainen lasten komediasarja ja sen päähenkilö * Montana, Frank Zappan kappale * Montana, suomalainen lännenpokkarisarja * Montana, yhdysvaltalainen vuonna 1930 valmistunut draamakomediaelokuva * Montana-luokka, Yhdysvaltain laivaston suunniteltu taistelulaivaluokka * Pontiac Montana, General Motorsin automalli * USS Montana (BB-67), suunnitteluasteelle jäänyt Montana-luokan taistelulaiva * USS Montana (SSN-794), Yhdysvaltain laivaston ydinsukellusvene.
Hajamielinen professori

Hajamielinen professori on arkkityyppinen fiktiivisissä tarinoissa esiintyvä perushahmo. Stereotyyppinen hajamielinen professori on nero, mutta epäkäytännöllinen. Tutkimustyö ja keksinnöt ovat hänen intohimonsa, arkielämä sen sijaan ei häntä juuri kiinnosta. Hahmon esikuvina ovat muun muassa Isaac Newton ja Albert Einstein. Yleensä hajamielinen professori on avoin ja hyväntahtoinen, ja poikkeaa selvästi toisesta perushahmosta, kavalasta hullusta tiedemiehestä. Vastaava tyyppi Commedia dell’artessa on dottore. == Hajamielisiä professoreja kirjallisuudessa ja elokuvissa== * Professori Timoleon Zanders Post (Buster Keaton elokuvassa Speak Easily, , 1932) * Professori Tuhatkauno Hergén Tintti-sarjakuvissa * Emmett Brown (Paluu tulevaisuuteen -elokuvasarja) * Professori Taavi Harjula Edvin Laineen elokuvassa Ruma Elsa * Pentti Siimes, hajamielinen professori Ere Kokkosen ja Spede Pasasen elokuvassa Viu-hah hah-taja *Taavi Ankka, Aku Ankka -sarjakuvissa Luokka:Perushahmot
Aarno von Bell

Aarno Juhani von Bell (s. 16. kesäkuuta 1938 Miehikkälä) on suomalainen poliitikko ja kunnallisneuvos. Hän oli SDP:n kansanedustaja Oulun läänin vaalipiiristä vuosina 1983–1987 ja 1990–1995. Koulutukseltaan von Bell on opettaja. Hän työskenteli kansakoulunopettajana Värtsilässä vuosina 1956–1957 ja suoritti kansakoulunopettajan tutkinnon vuonna 1961 Heinolan seminaarissa. Von Bell oli kansakoulunopettajana Savonrannassa 1961–1962, Valtimolla 1962–1966 ja Helsingissä 1966–1967 sekä luokanopettajana ja koulunjohtajana Kajaanissa 1967–1998. Von Bell valittiin eduskuntaan ensimmäisen kerran vuoden 1983 vaaleissa. Vuonna 1990 hän nousi kansanedustajaksi varapaikalta Matti Ahteen siirryttyä Veikkauksen johtajaksi. Vuoden 1991 vaaleissa von Bell valittiin jatkokaudelle. Eduskuntatyössä von Bell oli lukuisien valiokuntien jäsenenä, muun muassa sivistys-, maatalous- ja puolustusvaliokunnassa. Hän on perehtynyt maanpuolustuksellisiin kysymyksiin muun muassa lukuisilla kursseilla. Sotilasarvoltaan hän on vääpeli. Von Bell harrastaa muun muassa paikallishistorian tutkimusta sekä kansainvälisiä ystävyyssuhteita. Hän on toiminut Suomi–Venäjä-Seuran Kajaanin osaston puheenjohtajana. Hän on naimisissa ja hänellä on neljä tytärtä. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Kajaanin kaupunginvaltuutetut Luokka:Kajaanin maalaiskunnan kunnanvaltuutetut Luokka:Oulun vaalipiiri Luokka:Suomalaiset opettajat Luokka:Vuonna 1938 syntyneet Luokka:Elävät henkilöt
Kuopion Käsityö- ja Tehdasseuruus

Kuopion Käsityö- ja Tehdasseuruus ry on Kuopiossa toimiva yrittäjäyhdistys. Yhdistys sai alkunsa vuonna 1868, jolloin ammattikuntalaitos lakkautettiin ja Kuopion käsityöläiset perustivat 14. toukokuuta Kuopion Käsityöläisseuruus -nimisen yhdistyksen. Yhdistyksen mukaan se oli Suomen ensimmäinen käsityöläisyhdistys ja samalla vanhin yrittäjäyhdistys. Turkuun perustettiin vastaava yhdistys päivää myöhemmin 15. toukokuuta ja Helsinkiin 15. kesäkuuta samana vuonna. Vuonna 1896 yhdistyksen nimeksi tuli Kuopion Käsityö- ja Tehdasseuruus, kun mukaan tulivat myös tehtailijat. Yhdistys on Suomen Yrittäjät -järjestön jäsen, ja Savon Yrittäjien paikallisyhdistys. ==Lähteet== *Viikkosavo, 24.11.2007, Palkitsevaa onnistumisen kautta ===Viitteet=== Luokka:Kuopiolaiset yhdistykset Luokka:Suomalaiset yrittäjäjärjestöt
Neustinen ja frastinen

Neustinen ja frastinen ovat R. M. Haren teoksessaan The Language of Morals (1952) esittelemiä kielifilosofisia termejä. Frastinen viittaa siihen lauseen osaan, joka on yhteinen eri tapaluokassa esitetyille lauseille. Esimerkiksi lauseissa ”ovi on suljettu”, ”sulje ovi”, ”onko ovi suljettu?” ja ”alkaisiko se ovi jo vähitellen sulkeutua!” on yhteinen sisältö ovesta ja sulkeutumisesta. Termi frastinen on johdettu kreikan kielen sanasta frazein, joka tarkoittaa ”ilmaista”, ”osoittaa”. Neustinen viittaa niihin ilmaisuihin, jotka liitetään frastiseen osaan ilmaisemaan tapaluokkaa: väittämää, imperatiivia, kysymystä ja niin edelleen. Termi on johdettu kreikan kielen sanasta neúō, joka tarkoittaa ”antaa merkki”, ”nyökätä (myöntyvästi)”. Frastisessa osassa on siis kyse ilmaisun deskriptiivisestä tekijästä, ja neustisessa sen illokutionaarisesta tekijästä eli puhujan tarkoitusta osoittavasta tekijästä. Formaali logiikka on kiinnostunut lähes pelkästään frastisesta, ja esimerkiksi loogiset konnektiivit ovat osa frastista. == Lähteet == Luokka:Filosofian termit Luokka:Kielifilosofia Luokka:Logiikka
Paralleeliaksiooma

Paralleeliaksiooma, paralleelipostulaatti eli yhdensuuntaisaksiooma on euklidisen geometrian aksiooma. Sen mukaan: > Annetun suoran ulkopuolella olevan pisteen kautta kulkee aina yksi ja vain > yksi annetun suoran kanssa yhdensuuntainen suora, toisin sanoen sellainen > suora, joka kuuluu samaan tasoon mutta ei leikkaa annettua suoraa. == Loogisesti yhtäpitäviä muotoiluja == Aksiooma voidaan esittää monessa keskenään loogisesti yhtäpitävässä muodossa. Edellä esitetty muotoilu tunnetaan myös nimellä Playfairin aksiooma, skotlantilaisen matemaatikon John Playfairin mukaan. Euklideen alkuperäisessä teoksessa aksiooma oli kuitenkin muotoiltu näin: > Jos suora leikkaa kaksi muuta suoraa siten, että sisäpuolisten, leikkaajan > samalla puolella olevien kulmien summa on vähemmän kuin kaksi suoraa kulmaa, > siinä tapauksessa nämä kaksi suoraa riittävän kauas jatkettuina leikkaavat > myös toisensa sillä puolella, jossa sanottujen kulmien summa on pienempi > kuin kaksi suoraa kulmaa. Voidaan osoittaa, että nämä kaksi muotoilua ovat keskenään yhtäpitävät. Aikojen kuluessa useat matemaatikot yrittivät selvittää, voitaisiinko paralleeliaksiooma todistaa geometrian muiden aksioomien avulla. Osoittautui kuitenkin, että jokaisessa sellaisessa yrityksessä käytettiin, tietoisesti tai tiedostamatta, hyväksi jotakin olettamusta, joka on yhtäpitävä paralleelipostulaatin kanssa ja jota ei ilman sitä voida todistaa pelkästään Eukleideen muiden aksioomien avulla. Tällaisia olettamuksia, jotka näin ollen voitaisiin käsittää myös paralleeliaksiooman vaihtoehtoisiksi muotoiluiksi, ovat esimerkiksi seuraavat: # Jokaisen kolmion kulmien summa on 180°. # On olemassa kolmio, jonka kulmien summa on 180°. # Kaikilla kolmioilla kulmien summa on sama. # On olemassa kolmioita, jotka ovat yhdenmuotoisia, mutta eivät yhteneviä. # Jokaisen kolmion ympäri voidaan piirtää ympyrä. # Jos suunnikkaan kulmista kolme on suoria kulmia, neljäskin on. # On olemassa nelikulmio, jonka kaikki kulmat ovat suoria. # On olemassa kaksi suoraa, joiden keskinäinen etäisyys on vakio. # Jos kaksi suoraa kumpikin ovat yhdensuuntaisia erään kolmannen suoran kanssa, ne ovat myös keskenään yhdensuuntaisia. # Jos suora leikkaa toisen kahdesta yhdensuuntaisesta suorasta ja on molempien kanssa samassa tasossa, se leikkaa toisenkin. # Suorakulmaisessa kolmiossa hypotenuusan neliö on yhtä suuri kuin muiden sivujen neliöiden summa (Pythagoraan lause). # Kolmion pinta-alalla ei ole ylärajaa.http://www.cut- the-knot.com/triangle/pythpar/Fifth.shtml # Jos nelikulmiossa kaksi vierekkäistä kulmaa on suoria ja niistä alkavat kaksi vastakkaista sivua yhtä pitkiä, sen kaikki kulmat ovat suoria (Saccherin nelikulmio). Lopulta 1800-luvulla kuitenkin osoitettiin, että se on loogisesti muista aksioomista riippumaton. Onkin kehitetty myös epäeuklidinen geometria, jossa paralleeliaksiooma ei ole voimassa. == Lähteet == Luokka:Euklidinen geometria Luokka:Matemaattiset aksioomat tr:Paralel#Paralel aksiyomu
Symphony of Enchanted Lands

Symphony of Enchanted Lands on power metal -yhtye Rhapsodyn vuonna 1998 julkaistu studioalbumi. Albumilta julkaistiin yhtyeen historian ensimmäinen single Emerald Sword. Kappaleista konserttien vakionumeroita ovat edelleen Wisdom of the Kings ja Emerald Sword, joista jälkimmäinen toimii usein päätöskappaleena. Albumilla on alkuaikojen demoilta kappaleet Eternal Glory ja Riding the Winds of Eternity, jonka nimi tosin oli alun perin Holy Wind. Kappaleesta Emerald Sword julkaistiin yhtyeen ensimmäinen musiikkivideo, joka oli pääasiassa konserttivideo. == Kappaleet == # "Epicus Furor" – 1:14 # "Emerald Sword" – 4:21 # "Wisdom of the Kings" – 4:28 # "Heroes of the Lost Valley" – 2:04 #: I. "Entering the Waterfalls Realm" #: II. "The Dragons Pride" # "Eternal Glory" – 7:29 # "Beyond the Gates of Infinity" – 7:23 # "Wings of Destiny" – 4:28 # "The Dark Tower of Abyss" – 6:46 # "Riding the Winds of Eternity" – 4:13 # "Symphony of Enchanted Lands" – 13:16 #: I. "Tharos' Last Flight" #: II. "The Hymn of The Warrior" #: III. "Rex Tremende" #: IV. "The Immortal Fire" == Kokoonpano == *Fabio Lione – laulu *Luca Turilli – kitara *Alex Staropoli – kosketinsoittimet *Alessandro Lotta – basso *Daniele Carbonera – rummut === Vierailijat === *kuorot – Don Kosaken, Thomas Rettke, Robert Hunecke-Rizzo, Ricky Rizzo, Cinzia Rizzo, Tatiana Blocn, Davide Calabrese, Michele Mayer, Giuliano Tarlon, Cristiano Adacher, Manuel Staropoli, Fabio Lione, Alex Staropoli, Luca Turilli, Helmstedter Kammerchor *Constanze Backes – laulu kappaleessa Symphony Of Enchanted Lands *Sir Jay Lansford – puhutut osuudet *Erik Steenbock – marssirummut *Manuel Staropoli – barokkinokkahuilut ja -oboe *Mattnias Brommann, Ulrike Wildenhof, Almut Schlicker, Stefanie Holk, Friedrike Bauer, Matthias Brommann – viulut *Claas Harders – viola da gamba *Marie-Theres Strumpf, Cosima Bergk, Jan Larsen – alttoviulut *Hagen Kuhr – sello *Andre Neygenfind – kontrabasso *Stefan Horz – cembalo *Sascha Paeth – akustiset kitarat, mandoliini, balalaikka == Aiheesta muualla == * * Luokka:Vuoden 1998 albumit Luokka:Rhapsody of Firen albumit
Erik Justander

Erik Justander eli Eerik Juust (noin 1623 Turku – 10. marraskuuta 1678 Mynämäki) oli kirkkoherra ja Turun akatemian runousopin professori. Justander varttui luultavasti kasvattipoikana raatimies Henrik Tavastin perheessä ja pääsi ylioppilaaksi vuoteen 1645 mennessä. Valmistuttuaan filosofian maisteriksi 1653 hän toimi kreivi Johan Oxenstiernan kirjastonhoitajana 1654 ja Turun akatemian runousopin professorina vuosina 1655–1667. Vuonna 1667 Justanderista tuli Mynämäen kirkkoherra ja hän oli tässä virassa kuolemaansa saakka. Justander kirjoitti muisto-, hauta- ja onnittelurunoja suomeksi, ruotsiksi ja latinaksi nimellä Erik Juusti. Hän myös suomensi ensimmäisen suomen kielellä esitetyn näytelmän Tuhlaaja-pojasta, joka esitettiin uuden rehtorin astuessa virkaan Turun akatemiassa vuonna 1650. Näytelmä on kadonnut. Hän oli myös ensimmäinen varsinainen asetusten suomentaja (1655–1667). == Lähteet == * * Helsingin yliopiston opettaja- ja virkamiesmatrikkeli 1640–1917 H-O Luokka:Turun akatemian professorit Luokka:Suomalaiset kirjailijat Luokka:Suomentajat Luokka:Suomen evankelis-luterilaisen kirkon papit Luokka:Vuonna 1623 syntyneet Luokka:Vuonna 1678 kuolleet Luokka:Suomalaiset professorit
Simmie Knox

Simmie Lee Knox (s. 18. elokuuta 1935 Aliceville, Alabama, Yhdysvallat) on yhdysvaltalainen taidemaalari. Hän on maalannut muun muassa viralliset Valkoinen talo -maalaukset Yhdysvaltain presidentti Bill Clintonista ja tämän vaimosta Hillary Clintonista. Knox on afroamerikkalainen. ==Lähteet== ===Viitteet=== ==Aiheesta muualla== * Simmie Knoxin Internet-sivut Luokka:Yhdysvaltalaiset taidemaalarit Luokka:Vuonna 1935 syntyneet Luokka:Afroamerikkalaiset Luokka:Elävät henkilöt
J. A. Bergman

Johan Albert (J. A.) Bergman (4. tammikuuta 1844 Lapväärtti – 3. lokakuuta 1924 Helsinki) oli suomalainen opettaja ja kirjailija. Hän käytti myös nimimerkkiä J. A. B.J. A. Bergman, Aamulehti, 05.10.1924, nro 231, s. 12, Kansalliskirjaston digitaaliset aineistot. Viitattu 05.10.2024 Bergmanin vanhemmat olivat kappalainen, varapastori Johan August Bergman ja Hedvig Kristina Basilier. Hän pääsi ylioppilaaksi Vaasan lukiosta 1862 ja opiskeli Helsingin yliopistossa valmistuen filosofian kandidaatiksi ja maisteriksi 1869. Bergman toimi Oulussa opettajana 1871–1886 ja Pietarsaaren ruotsalaisen alkeiskoulun ja reaalikoulun ruotsin, suomen ja uskonnon kollegana 1886–1898. Hän oli Pohjois-Suomi -lehden päätoimittajana 1876–1877. Viimeiset parikymmentä vuottansa hän eli eläkkeellä Hämeenlinnassa. Bergmanin esikoisteos ”runollinen kalenteri” Kalervo (1871) sisälsi hänen omia runojaan sekä Kalevalasta ja Kantelettaresta mukailtuja runoja. Kirjassa oli mukana myös maalaisnäytelmä Halut älyn pettää ja yksi esitelmä. Samana vuonna Bergman julkaisi myös Kirjallisessa Kuukausilehdessä Homeroksen Ilias-eepoksesta tekemänsä käännösharjoitelman Hektorin vainomus ja kuolo. Hän kirjoitti myös runoja Joukahainen-lehteen ja Kirjalliseen Kuukauslehteen. Bergmanin tunnetuin teos, 1881 ilmestynyt romaani Nevalaiset, käsitteli nurmeslaisten talonpoikien kapinaa veronkantaja Simo Affleckia vastaan vuonna 1710. Romaaniin liittyi romanttisena aineksena Juhani Nevalaisen ja Elsa Sormuisen lemmentarina. Vuonna 1902 Bergman julkaisi toisen historiaan sijoittuvan kertomuksensa Sulikki joka kertoi pakanallisen hämäläisnoidan Kammon tyttären Sulikin tuhoisaksi osoittautuvan lemmentarinan. Tapahtumat sijoittuivat piispa Tuomaan aikaan vuoteen 1238. Bergman oli aiemmin julkaissut myös Pohjanmaalle sijoittuvan kansankuvauksen Aunolan emäntä jonka aiheena oli Aumolan talon rikkaan emännän petollinen lapsenomistusjuttu ja siitä seuraava häpeä. Bergman oli naimisissa 1876–1919 Amanda Karolina Olinin (k. 1919) kanssa. == Teoksia == * Kalervo : Runollinen Kalenteri, tehnyt J. A. B. Oulu 1871 * Nevalaiset : historiallis-romantillinen kertomus Itä-Suomesta. Oulun kirjapaino, Oulu 1881 (ilmestyi 1916 Kariston kustantamana nimellä Nurmeksen kapina, historiallinen kertomus Itä-Suomesta) * Aumolan emäntä, novelli, kirjoittanut J. A. B. WSOY 1885 * Lyhyt selitys mailman rakennuksesta, kirj. J. A. B. Kansanvalistus- seuran toimituksia 51. Kansanvalistus-seura, Helsinki 1886 * Kertomuksia. K. F. Kivekäs, Oulu 1889 * Sulikki : kertomus pakanuuden viimeajoilta Hämeessä. Boman & Karlsson, Hämeenlinna 1902 == Lähteet == * J. A. Bergman SKS:n kirjailijamatrikkelissa (Arkistoitu versio) * * Kirjasampo.fi: J. A. Bergman * O. A. Kallio : Uudempi Suomalainen kirjallisuus, edellinen osa. WSOY 1911, s. 128 == Viitteet == == Aiheesta muualla == * Vapaasti ladattavia J. A. Bergmanin e-kirjoja Projekti Lönnrotilta sekä Project Gutenbergiltä * Digi.fi: Kertomuksia Luokka:Suomalaiset opettajat Luokka:Suomalaiset kirjailijat Luokka:Suomalaiset päätoimittajat Luokka:Vuonna 1844 syntyneet Luokka:Vuonna 1924 kuolleet
Jääkiekon SM-liigakausi 1982–1983

Kausi 1982–1983 oli jääkiekon SM-liigan kahdeksas kausi. Runkosarjan voitti Jokerit, mutta HIFK voitti Suomen mestaruuden jätettyään Jokerit finaaleissa toiseksi. Ilves ylsi pronssille. Runkosarjan ja pudotuspelien paras pistemies oli HIFK:n Matti Hagman. Lukko putosi I-divisioonaan, josta liigaan nousi HPK. == Runkosarja == O V T H TM PM ME P Jokerit 36 27 1 8 193 119 +74 55 HIFK 36 22 6 8 180 128 +52 50 Ilves 36 21 3 12 179 146 +33 45 TPS 36 18 5 13 145 131 +14 41 Tappara 36 18 4 14 170 139 +31 40 SaiPa 36 16 5 15 150 153 -3 37 Ässät 36 11 8 17 160 149 +11 30 Kärpät 36 10 3 23 150 181 -31 23 Kiekkoreipas 36 10 3 23 150 205 -55 23 Lukko 36 6 4 26 121 247 -126 16 :Uusintaottelu toiseksi viimeisestä sijasta: Kärpät – Kiekkoreipas 2– 7 === Pistepörssi === # Pelaaja Joukkue Ottelut Maalit Syötöt Pisteet 1\. Matti Hagman HIFK 36 23 41 64 2\. Raimo Summanen Ilves 36 45 15 60 3\. Erkki Laine Kiekkoreipas 36 41 15 56 4\. Arto Javanainen Ässät 36 28 23 51 5\. Risto Jalo Ilves 33 14 36 50 == Pudotuspelit == === Puolivälierät === Ilves – SaiPa Ilves SaiPa 4–1 SaiPa Ilves 2–3 Ilves välieriin voitoin 2–0. TPS – Tappara TPS Tappara 2–7 Tappara TPS 5–9 TPS Tappara 2–3 Tappara välieriin voitoin 2–1. === Välierät === HIFK – Ilves HIFK Ilves 8–1 Ilves HIFK 7–1 HIFK Ilves 6–2 Ilves HIFK 2–3 ja HIFK finaaliin voitoin 3–1. Jokerit – Tappara Jokerit Tappara 4–3 Tappara Jokerit 1–3 Jokerit Tappara 5–4 Jokerit finaaliin voitoin 3–0. === Pronssiottelut === Ilves – Tappara Ilves Tappara 5–3 Tappara Ilves 5–8 Ilvekselle pronssia voitoin 2–0. === Loppuottelut === Jokerit – HIFK Jokerit HIFK 4–3 ja HIFK Jokerit 4–7 Jokerit HIFK 5–6 HIFK Jokerit 5–2 Jokerit HIFK 2–3 HIFK mestariksi voitoin 3–2. === Pistepörssi === # Pelaaja Joukkue Ottelut Maalit Syötöt Pisteet 1\. Matti Hagman HIFK 9 9 8 17 2\. Kari Järvinen Ilves 8 5 7 12 3\. Raimo Summanen Ilves 8 7 3 10 4\. Pekka Rautakallio HIFK 9 6 4 10 5\. Erkki Lehtonen Tappara 8 5 4 9 ==Liigakarsinta== HPK – Lukko HPK Lukko 4–1 Lukko HPK 1–6 HPK Lukko 3–0 HPK nousi liigaan voitoin 3–0. Kärpät – JoKP Kärpät JoKP 14–3 JoKP Kärpät 7–6 Kärpät JoKP 10–1 JoKP Kärpät 4–1 Kärpät JoKP 4–1 Kärpät säilyi liigassa voitoin 3–2. == Palkinnot == palkinto voittaja joukkue Paras erotuomari Seppo Mäkelä - Paras linjatuomari Johannes Karttunen - Kauden jääkiekkotoimittaja Iltalehden toimitus - Paras valmentaja Reino Ruotsalainen Jokerit Paras tulokas Jukka Tammi Ilves Paras maalivahti Rauli Sohlman Jokerit Herrasmiespelaaja Risto Jalo Ilves Paras puolustaja Nikolai Makarov Jokerit Tehopelaaja Carey Wilson HIFK Paras maalintekijä Raimo Summanen Ilves Pistepörssin voittaja Matti Hagman HIFK Runkosarjan voittaja Jokerit Suomen mestari HIFK Paras seura Ilves Liigan tähdistökentällinen hyökkääjät Jari Lindgren (Jokerit) • Matti Hagman (HIFK) • Raimo Summanen (Ilves) • puolustajat Nikolai Makarov (Jokerit) • Pekka Rautakallio (HIFK) • maalivahti Hannu Kamppuri (Tappara) == Lähteet == * Hockey Archives * (tilastot) * (palkinnot) * Urheilun vuosikirja 1983 (ISBN 951-9466-36-3) Luokka:Jääkiekon SM-liigakaudet Luokka:Jääkiekkosarjojen kausi 1982–1983
William Howard Stein

William Howard Stein (25. kesäkuuta 1911 New York − 2. helmikuuta 1980 New York) oli yhdysvaltalainen biokemisti. Hän sai Nobelin kemianpalkinnon vuonna 1972 ribonukleaasin ja deoksiribonukleaasin rakenteen selvittämisestä. Stein jakoi palkinnon Christian Anfinsenin ja Stanford Mooren kanssa. Stein suoritti perustutkinstonsa kemiasta Harvardissa vuonna 1933, ja aloitti siellä jatko- opiskelijana. Kokemus oli hänelle huono, mutta onneksi häntä rohkaistiin vaihtamaan alaa. Biokemian opinnot Columbian yliopistossa olivat motovoivia, opettavaisia ja menestyksekkäitä. Stein väitteli tohtoriksi vuonna 1938 ja aloitti samana vuonna työnsä Rockefeller-instituutissa. Työtoverinsa Standford Mooren kanssa hän selvitti vuosien 1949 ja 1963 välillä, miten ribonukleaasi toimii ruoansulatuksen katalyyttinä. He kehittivät menetelmiä, joilla proteiineista voidaan analysoida aminohappoja ja peptideitä, ja käyttivät noita menetelmiä ribonukleaasin rakenteen määrittämiseen. He selvittivät myös kaksi kertaa monimutkaisemman molekyylin, deoksiribonukleaasin, rakenteen. Tästä työstä he saivat Nobelin palkinnon vuonna 1972. == Lähteet == == Aiheesta muualla == *Steinin omaelämäkerta Nobel-säätiön sivuilla Luokka:Nobelin kemianpalkinnon saajat Luokka:Yhdysvaltalaiset biokemistit Luokka:Vuonna 1911 syntyneet Luokka:Vuonna 1980 kuolleet
Uzumaki

Uzumaki () on vuonna 2000 julkaistu japanilainen kauhuelokuva, joka perustuu Junji Iton samannimiseen mangaan. Se on Higuchinskyn ensimmäinen elokuvaohjaus. Elokuva sijoittuu japanilaiseen Kurōzu-chon () kaupunkiin, jossa yliluonnolliset spiraalit ottavat vallan. == Tarina == Tapahtumat sijoittuvat japanillaiseen Kurōzu-chon kaupunkiin jossa päähenkilö Kirie (Eriko Hatsune) on myöhässä koulusta, ja kiirehtii että ehtisi ajoissa. Koulumatkalla hän tapaa samalla luokalla olevan pojan, Shuichin (Fhi Fan) isän Saiton (Ren Osugi) jolla on pakkomielle spiraaleista, niin kuin monilla muillakin. Shuichin isä on kuvaamassa talon seinällä ryömiviä etanoita, joiden kuoressa on spiraali. Aluksi pakkomielle spiraaleista leviää kaupungissa hitaasti, mutta myöhemmin alkaa tapahtumaan kuolemia joissa uhri kuolee niin että siihen liittyy spiraali kuten: kierimällä alas kierreportaita, pyörimällä pesukoneessa tai auton eteen hyppäävän lapsen kuolema pyörimällä eturenkaassa. == Näyttelijät == Lähde: Elokuvan tunnusmusiikkina on Do As Infinity -yhtyeen kappale ”Raven”. Elokuvassa ja mangassa on erilaiset loppuratkaisut, koska elokuva ehdittiin tehdä ennen kuin manga oli kokonaan julkaistu. == Lähteet == == Aiheesta muualla == * * * Luokka:Japanilaiset kauhuelokuvat Luokka:Vuoden 2000 japanilaiset elokuvat Luokka:Sarjakuviin pohjautuvat elokuvat ja:うずまき (漫画)
Psicosis & Super Crazy

Psicosis & Super Crazy ovat kaksi entistä team-toveria World Wrestling Entertainmentin RAW-brändissä. Heidät tunnettiin paremmin nimellä Mexicool's. He ovat 175-senttisiä ja 90-kiloisia. ==Ura== He olivat ajallaan hyvin tehokas tiimi ja voittivat monia suuria nimiä, kuten The Great Khalin luovutus- voitolla, muutoin he eivät ole voittaneet häntä koskaan. Mestaruuksia heille ei koskaan kertynyt. Luokka:Showpaini
Indeksikaalisuus

Indeksikaalisuus on kielellinen ilmaisu, jonka viittauksen kohde riippuu osittain sen esittämisyhteydestä. Indeksikaalisen ilmaisun semanttinen arvo (viittauksen kohde, ala tai totuusarvo) riippuu osittain sen esittämisyhteydestä ja voi vaihdella yhteydestä toiseen. Indeksikaalisia voivat olla esimerkiksi persoonapronominit (minä, sinä, hän, se jne.), demonstratiivit (tämä, tuo), ajankohtaan viittaavat ilmaisut (nyt, tänään, eilen) sekä paikkaan viittaavat ilmaisut (täällä, tuolla). == Katso myös == * Ajattelu, kieli, merkitys * Ikoni, indeksi ja symboli semiotiikassa == Lähteet == *Tieteen termipankki 3.12.2019: Filosofia:indeksikaalisuus. (Tarkka osoite: https://tieteentermipankki.fi/wiki/Filosofia:indeksikaalisuus.) Luokka:Filosofian termit Luokka:Kielifilosofia Luokka:Semantiikka
Péter Lékó

Péter Lékó (, s. 8. syyskuuta 1979 Subotica, Jugoslavia) on unkarilainen shakin suurmestari. Hänestä tuli suurmestari 14-vuotiaana vuonna 1994, mikä oli silloin maailmanennätys. ==MM-haastaja== Niin sanotun Prahan sopimuksen mukaan, jonka tarkoitus oli yhdistää kahteen leiriin jakautunut shakin maailmanmestaruustitteli, Lékón voitto Dortmundin turnauksessa 2002 oikeutti hänet haastamaan Vladimir Kramnik shakin klassisesta maailmanmestaruudesta. Voittaja pelaisi myöhemmin FIDE:n maailmanmestaria vastaan. Useiden viivytysten jälkeen ottelu pelattiin 25. syyskuuta – 18. lokakuuta Brissagossa, Sveitsissä 2004. Lékó johti ottelua pisteellä, kun vain yksi peli oli pelaamatta. Kramnik voitti viimeisen pelin tasoittaen ottelun tulokseen 7–7, mikä oikeutti hänet säilyttämään mestaruutensa. Lokakuussa 2005 Lékó pelasi FIDE:n MM-turnauksessa San Luisissa, Argentiinassa sijoittuen viidenneksi kahdeksasta pelaajasta. Touko–kesäkuussa 2007 Lékó pelasi MM- ehdokasotteluissa, joissa hän kukisti Mihail Gurevitšin ja Jevgeni Barejevin. Näin hän selviytyi Méxicossa samana vuonna pelattuun varsinaiseen MM- turnaukseen, jossa hän tuli neljänneksi. ==Chess960== Lékó voitti niukasti Michael Adamsin kahdeksan pelin Chess960-lajin ottelussa, joka pelattiin Mainzin turnauksen yhteydessä 2001. Saavutuksen ansiosta monet pitävät häntä lajin ensimmäisenä maailmanmestarina. Asiasta on vastakkaisiakin näkemyksiä, koska avoimia ehdokasotteluita ei ollut. Lékó hävisi tittelinsä ottelussa Pjotr Svidlerille 2003. ==Pelityyli== Lékó on äärimmäisen vakaa pelaaja ja häntä pidetään yhtenä maailman vaikeimmista pelaajista voittaa. Häntä on kritisoitu varovaisesta pelistä, "tappajavaiston" puuttumisesta ja taipumuksesta tasapeleihin. Valkeilla Lékó pelaa melkein aina 1.e4 ja mustilla hän pelaa usein sisilialaista puolustusta tai Grünfeldin puolustusta. Hänet tunnetaan myös erinomaisesta loppupelitekniikastaan. == Lähteet == == Aiheesta muualla == * Péter Lékón viralliset kotisivut * * Luokka:Shakin suurmestarit Luokka:Unkarilaiset shakinpelaajat Luokka:Vuonna 1979 syntyneet Luokka:Elävät henkilöt
Kirjain (lehti)

Kirjain oli vuonna 2006 perustettu kirjallisuuteen pohjaava kulttuurilehti. Sitä julkaisi Cube Libri Oy, jonka omistaja oli Harto Pasonen. Sen ilmestymiskerrat vaihtelivat kahdesta kuuteen vuodessa. Lehden alkuperäinen nimi KirjaIN muuttui lehden uudistuksen yhteydessä vuonna 2011 muotoon Kirjain. Lehti lopetettiin 2012 kirja-alan rakennemuutosten aiheuttamien taloudellisten vaikeuksien vuoksi.Kirjain-lehti lopetetaan, Hs.fi 12.12.2012, viitattu 29.1.2016 Lehden viimeinen numero oli syksy 2012.Amusa.fi, viitattu 29.1.2016 Lehden ensimmäinen päätoimittaja Mari-Leena Kuosa linjasi lehden tavoitteeksi täyttää Helsingin Sanomien ja Parnasson väliin jäävä aukko.() Kirjaimen päätoimittajia olivat Mari-Leena Kuosa, Harto Pasonen, Rory Winston, Torsti Lehtinen, Ville Hänninen ja Hannele Salminen. ==Lähteet== ==Aiheesta muualla== * Lehden kotisivu Internet Archivessa. Luokka:Suomalaiset kirjallisuuslehdet Luokka:Ilmestymästä lakanneet suomalaiset aikakauslehdet
Naapurintyttö

Naapurintyttö on arkkityyppinen fiktiivisissä tarinoissa esiintyvä perushahmo. Naapurintyttö edustaa stereotyyppistä käsitystä tutusta ja turvallisesta, ”tavallisesta” nuoresta naisesta. Elokuvissa ja kirjallisuudessa tyypillinen naapurintyttö on avoin, hyväsydäminen, hyväntuulinen ja mutkaton, ja hän on usein jo lapsuudesta tuttu protagonistille. Tarinoissa naapurintyttö edustaa usein ihanteellisesti kuvattua puhdasta naiseutta vastakohtana muille stereotyyppisille naishahmoille, kuten femme fatalelle. Olemukseltaan naapurintyttö on viehättävä ja sympaattinen. Naapurintyttö on suosittu hahmo varsinkin yhdysvaltalaisissa valtavirran elokuvissa, joissa hahmo on päähenkilön romanttisten päämäärien kohde. == Naapurintyttöjä elokuvissa ja kirjallisuudessa == * Mary Bailey (Ihmeellinen on elämä) * Lana Lang (Teräsmies-sarjakuvat ja Smallville-tv-sarja) * Mary Jane Watson (Hämähäkkimies) * Ginny Weasley (Harry Potter) * Elina Kivivuori (Täällä Pohjantähden alla) == Lähteet == Luokka:Perushahmot
Sumuhai

Sumuhai (Carcharhinus obscurus) on jopa neljän metrin pituiseksi kasvava hai, jota tavataan maailmanlaajuisesti lämpimillä merialueilla pintavesistä 500 metrin syvyyteen. Se on useimpien muiden tiikerihaiden heimon lajien tapaan hoikkaruumiinen ja teräväkuonoinen. Selkäpuoli on harmaa tai ruskea ja vatsa valkoinen. == Ravinto == Sumuhain pääravintoa ovat pienet parvikalat kuten sardiinit, mutta myös kookkaammat eläimet kuten tonnikalat ja pienemmät hait ja rauskut voivat joutua saaliiksi. == Lisääntyminen == Sumuhainaaraat tulevat sukukypsiksi 21 vuoden ikäisinä jolloin niiden pituus on 3 metriä ja koiraat 19-vuotiaina ja 2,9-metrisinä. Parittelu tapahtuu 3 vuoden välein kesä-ja heinäkuun tai joulu-ja tammikuun välisenä aikana. Naaras synnyttää 16 kuukauden kantoajan jälkeen kerralla 6-14 poikasta. Syntyessään niiden pituus on 95 cm. == Lähteet == == Aiheesta muualla == *ITIS: Carcharhinus obscurus * *University of Michigan, Animal Diversity Web (ADW): Carcharhinus obscurus, Shovelnose Luokka:Hait Luokka:Uhanalaiset kalat
Leptostraca

Leptostraca on kuoriäyriäisten alaluokan Phyllocarida ainoa nykyisin elossa oleva lahko. Ne ovat pieniä merenpohjan äyriäisiä. Tieteellinen nimi Leptostraca tarkoittaa ohutkuorista. Leptostraca-lahkon lajeja tavataan kaikista maapallon valtameristä. Ne ovat suodattajaeläimiä, jotka siivilöivät tarvitsemansa ravinnon merivedestä. Ne ovat varsin pieniä, yleensä 5–15 mm pitkiä, yhtä 40 mm:n mittaan kasvavaa lajia lukuun ottamatta. Niiden päässä on varrelliset verkkosilmät, kaksi paria tuntosarvia (yhdet yksi- ja toiset kaksihaaraiset) ja parilliset puremaleuat, mutta ei leukaraajoja. Niiden pään ja keskiruumiin peittää suurehko, sivuilta litistynyt ja periaattessa kaksiosainen selkäkilpi eli carapax. Takaruumiissa on kahdeksan jaoketta, joista kuuteen kiinnittyy uimaraajat. Pyrstö päättyy kaksihaaraiseen hankomaiseen furcaan. Leptostraca-äyriäisiä tunnetaan alle 40 lajia. Suurin osa kuuluu Nebalia-sukuun, ja niistä tunnetuin on Pohjois-Atlantin Nebalia bipes. ==Lähteet== Luokka:Kuoriäyriäiset
Luettelo Suomen syvimmistä järvistä

Luettelo Suomen syvimmistä järvistä. Järvi Järvenosa Kunta Syvyys (m) Päijänne Ristiselän Rappukallion edusta Toivakka 95,4 Inarijärvi Vasikkaselkä Inari 91,8 Suvasvesi 89,6 Saimaa 86 Pääjärvi Hämeenlinna 85 Toisvesi Virrat 85 ==Lähteet== *Hakala, Jari & Kuusisto, Esko: Sadan metrin metsästys. Teoksessa ==Aiheesta muualla== * Järvitilastot/Syvimmät järvet; Järviwiki * Toisenlaisia syvyystietoja: Järvien syvänteet * Syvimmät Suomen syvimmät järvet Suomen syvimmät
Kajagoogoo

Kajagoogoo on brittiläinen popyhtye, joka tunnetaan kappaleestaan ”Too Shy”, joka tuli ensimmäiseksi Britannian singlelistalla ja Billboard Hot 100 listalla viidenneksi. Nick Beggs, Steve Askew, Stuart Neale ja Jez Strode perustivat yhtyeen nimellä Art Nouveau. Christopher Hamill löydettiin laulajaksi vastattuaan yhtyeen ilmoitukseen Melody Maker -lehdessä. Hän oli aiemmin tehnyt pieniä televisio- ja musikaalirooleja ja oli ollut lyhytaikaisissa yhtyeissä, joiden aikana hän otti taiteilijanimensä. Art Nouveau muutettiin mitään tarkoittamattomaksi Kajagoogooksi ajatuksen tullessa lapsen jokelluksesta "gagagoogoo"OK - lehti 5/84 Nick Beggsin haastattelu Harry Carson. Kajagoogoossa Limahlista tuli sanoittaja yhdessä Beggsin kanssa yhtyeen jäsenten säveltäessä musiikin. Yhtyeessä kehittyi pian kansainvälisen läpimurron jälkeen erimielisyyksiä musiikin suunnasta ja käytettävistä ideoista ja Limahl erotettiin Beggsin alkaessa myös laulaa. Yhtye esiintyi Suomessa Limahlin ollessa vielä mukana. Kajagoogoo muutti tyyliään osittain jazz-vaikutteiseksi albumilla Islands. Stroden erottua nimeksi lyhennettiin Kaja. Yhtye hajosi varsin pian Crazy People’s Right to Speak -albumin jälkeen. Yhtye kokoontui 1980-luvun nostalgia-aallon myötä uudelleen. Uusin albumi Gone to the Moon nauhoitettiin ilman Limahlia ja Jez Strodea ennen päätöstä koota suosituin kokoonpano uudelleen. == Jäsenet == * Limahl (Christopher Hamill) - laulu * Nick Beggs - basso, Chapman Stick, laulu Limahlin erottua yhtyeestä * Steve Askew - kitara * Stuart Neale - kosketinsoittimet * Jez Strode - rummut, lyömäsoittimet == Diskografia == === Albumit === * White Feathers (1983) * Islands (1984) * Crazy People’s Right to Speak (1985) * Gone to the Moon (2008) === Singlet === * Too Shy (1983) * Oh to Be Ah (1983) * Hang on Now (1983) * Big Apple (1983) * The Lions Mouth (1984) * Turn Your Back on Me (1984) * Shouldn’t Do That (1985) * Rocket Boy (Internet-julkaisu) (2007) == Lähteet == == Aiheesta muualla == * Kajagoogoon virallinen kotisivu Luokka:Brittiläiset popyhtyeet
Too Shy

Too Shy on Kajagoogoon menestynein single, joka julkaistiin omalla singlellä ja albumilla White Feathers vuonna 1983. Kappaleesta tuli kansainvälinen menestys ja se on edelleen yhtyeen tunnetuin yksittäinen laulu. Se oli myös albumin White Feathers ensimmäinen single. Kappaleesta on tehty sen suosion vuoksi erilaisia versioita. Kuitenkin alkuperäinen versio on tunnetuin. ”Too Shy” on julkaistu myös useilla albumeilla, joilla on 1980-luvun hittisinglejä. Singlen B-puolena on kappaleen instrumentaaliversio. == Kappaleet == ;A-puoli # ;B-puoli # * == Aiheesta muualla == * Kappale Radio.Blog.Clubissa. Luokka:Vuoden 1983 kappaleet Luokka:Brittiläiset rockkappaleet Luokka:Brittiläiset uuden aallon kappaleet
Rafael Koskimies

Kaarlo Rafael Koskimies (vuoteen 1926 Forsman; 9. helmikuuta 1898 Savonlinna – 19. marraskuuta 1977 Helsinki) oli suomalainen kirjallisuudentutkija. Hän oli Helsingin yliopiston kotimaisen kirjallisuuden dosentti vuosina 1926–1939 ja estetiikan ja nykykansain kirjallisuuden professori vuosina 1939–1961. Koskimies toimi Aika-lehden toimitussihteerinä, Uuden Suomen toimittajana sekä Valvoja-Ajan päätoimittajana 1930-luvulla. Rafael Koskimiehen isä oli lehtori ja tietosanakirjamies Jaakko Forsman nuorempi, jonka setiä olivat valtiomiehet Jaakko Forsman vanhempi ja Yrjö Sakari Yrjö-Koskinen. Hänen puolisonsa oli voimistelunopettaja ja kirjailija Airi Koskimies, o.s. Heikinheimo, jonka isä oli lääkintöneuvos Oskari Heikinheimo. == Teoksia == ===Kirjoittanut=== * Elävä kansalliskirjallisuus I–III. 1944–1949 * Maailman kirjallisuus I–IV. 1963–1965 * * Suomen lotta: katsaus lottajärjestön toimintaan (yhdessä puolisonsa Airi Koskimiehen kanssa). 1964 === Toimittanut === * == Lähteet == * Helsingin yliopiston opettaja- ja virkamiesluettelo 1918–2000 * Historiallisia humanisteja – Rafael Koskimies * === Viitteet === ==Aiheesta muualla== * Rafael Koskimies 375 humanistia -sivustolla 16.5.2015. Helsingin yliopiston humanistinen tiedekunta. * Kirjallisuudenprofessori kodissaan, Kuva, 24.05.1939, nro 11, s. 22, Kansalliskirjaston digitaaliset aineistot Luokka:Helsingin yliopiston professorit Luokka:Suomalaiset kirjallisuustieteilijät Luokka:Suomalaiset professorit Luokka:Vuonna 1898 syntyneet Luokka:Vuonna 1977 kuolleet Luokka:Tiedonjulkistamisen valtionpalkinnon saajat
Thuy Trang

Thuy Trang (; 14. joulukuuta 1973 – 3. syyskuuta 2001) oli amerikanvietnamilainen näyttelijä, joka esiintyi muun muassa televisiosarjassa Power Rangers. Hän kuoli liikenneonnettomuudessa. Trang näytteli Kalia elokuvassa Crow II – Enkelten kaupunki. == Filmografia == * Power Rangers (1993–1994) * Spy Hard – lupa läikyttää (1996) * Crow II – Enkelten kaupunki (1996) == Lähteet == Luokka:Yhdysvaltalaiset televisionäyttelijät Luokka:Vietnamilaiset näyttelijät Luokka:Amerikanvietnamilaiset Luokka:Liikenneonnettomuudessa kuolleet Luokka:Vuonna 1973 syntyneet Luokka:Vuonna 2001 kuolleet
Ray Parker Jr.

Ray Parker Jr. (s. 1. toukokuuta 1954 Detroit) on yhdysvaltalainen muusikko. Parkerin tunnetuimpiin kappaleisiin kuuluu Haamujengi-elokuvan tunnusmusiikki Ghostbusters, jonka hän toimitti taustamusiikiksi. Pian kappaleen ilmestymisen jälkeen Parker sai plagiointisyytteen Huey Lewis and the News , mutta asia sovittiin oikeuden ulkopuolella. Kappale sai todella suurta suosiota ja on kuultu monissa elokuvissa ja televisiosarjoissa. == Lähteet == == Aiheesta muualla == * Ghostbusters Radio.Blog.Clubissa. Luokka:Yhdysvaltalaiset muusikot Luokka:Grammy-palkinnon saajat Luokka:Vuonna 1954 syntyneet Luokka:Elävät henkilöt
Finn Taylor

Finn Taylor (s. 4. heinäkuuta 1958) on yhdysvaltalainen elokuvaohjaaja ja -käsikirjoittaja. Hänen tuotantoonsa kuuluvat elokuvat Pontiacilla kuuhun (1994), Dream with the Fishes (1997), Cherish (2002) ja Darwin Awards (2006). Taylor syntyi Oaklandissa, Kaliforniassa. == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1958 syntyneet Luokka:Elävät henkilöt
Stephanie Romanov

Stephanie Romanov (s. 24. tammikuuta 1969) on yhdysvaltalainen näyttelijä, joka tunnetaan muun muassa Lilah Morganin roolista televisiosarjassa Angel. Hän on esiintynyt myös elokuvissa, joiden joukossa on Spy Hard – lupa läikyttää (1996). Las Vegasissa, Nevadassa syntynyt Romanov saavutti jo teini- ikäisenä menestystä mallina. Hän meni 26. joulukuuta 2001 naimisiin elokuvatuottaja Nick Wechslerin kanssa, ja tytär syntyi kesäkuussa 2005. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1969 syntyneet Luokka:Elävät henkilöt
M/S Maersk Voyager

M/S Maersk Voyager () on alankomaalaisen Norfolklinen omistama ro-ro- rahtialus. Alus on rakennettu vuonna 2000 Flensburger Schiffbau-Gesellschaftin telakalla Flensburgissa, Saksassa. Maersk Voyager on rekisteröity Alankomaiden lipun alle ja sen kotisatama on Vlaardingen. Maersk Voyagerin sisaraluksia ovat M/S Maersk Vlaardingen, M/S UND Birlik, M/S UND Atılım, M/S UND Ege ja M/S UND Adriyatik. == Käyttöhistoria == Kölinlasku tapahtui 22. toukokuuta 2000, ja 3. elokuuta alus laskettiin vesille. 3. marraskuuta se luovutettiin Und Ro/Ro Isletmeleri AS:n omistukseen, joka rekisteröi sen Turkin lipun alle nimellä UND Karadeniz. Kotisatamaksi tuli Istanbul. Tämän jälkeen alus aloitti liikennöinnin Istanbulin ja Italian Triesten välillä. Vielä vuonna 2000 alus siirtyi Und Denizcilik A.S:n omistukseen. Vuodesta 2004 vuoteen 2005 saakka alus oli U.N. Deniz Tasimaciligi A.S:n omistuksessa, jonka jälkeen alus siirtyi alankomaalaisen Norfolklinen omistukseen, joka rekisteröi aluksen Maersk Voyager -nimisenä Alankomaiden lipun alle. Vuonna 2006 alus aikarahdattiin BMMS:n Augustan ja Ravennan väliseen liikenteeseen. Myöhemmin samana vuonna alus aikarahdattiin belgialaisen Cobelfretin liikenteeseen. 2. lokakuuta 2006 Norfolkline aloitti liikennöinnin Maersk Voyagerilla reitillä Vlaardingen–Killingholme. == Lähteet == == Aiheesta muualla == *Fakta om Fartyg – M/S UND Karadeniz *Maersk Voyager Norfolklinen sivuilla *The ferry site – M/F Maersk Voyager Luokka:Rahtilaivat
Devon Alan

Devon Alan (s. 7. heinäkuuta 1991) on yhdysvaltalainen näyttelijä. Hän syntyi Los Angelesissa, Kaliforniassa, ja tuli alun perin tunnetuksi roolistaan elokuvassa Ystäväni Simon Birch (1998). Alanin myöhempien roolien joukkoon lukeutuu osa elokuvassa Alakynnessä (2004). == Aiheesta muualla == * Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt
Batman Begins (videopeli)

Batman Begins on Eurocomin kehittämä sekä EA Gamesin ja Warner Bros I.E:n julkaisema toimintaseikkailu- ja hiiviskelypeli. Peli julkaistiin vuonna päivää ennen Batman Begins -elokuvan ensi-iltaa. Peli seuraa elokuvan tavoin Batmanin syntymistä legendaksi, kun hän maailman kiertueensa päätteeksi palaa takaisin suojelemaan Gotham Citya. == Äänirooleissa == == Aiheesta muualla == * * * Eurocom.co.uk * Voice Chasers Luokka:DC Comics -universumiin perustuvat videopelit Luokka:Hiiviskelypelit Luokka:Vuoden 2005 videopelit Luokka:Xbox- pelit Luokka:Nintendo GameCube -pelit Luokka:PlayStation 2 -pelit Luokka:Game Boy Advance -pelit Luokka:Batman-pelit
Marc Alaimo

Michael Anthony ”Marc” Alaimo (s. 5. toukokuuta 1942 Milwaukee, Wisconsin) on yhdysvaltalainen näyttelijä. Hänet tunnetaan muun muassa 1990-luvun tieteissarjasta Star Trek: Deep Space Nine, jossa hän näytteli useassa jaksossa konnaa nimeltä Dukat. Alaimo kasvoi Milwaukeessa ja opiskeli draamaa Marquetten yliopistossa. Hän muutti New Yorkiin tavoitellakseen teatteriuraa, mutta päätyi off-Broadway-näytelmien lisäksi esiintymään myös saippuasarjoissa. Kun hänen roolinsa Somerset-saippusarjassa päättyi 1970-luvun alkupuolella, Alaimo päätti koettaa uraa Hollywoodissa ja muutti vaimonsa ja esikoispoikansa kanssa Los Angelesiin. Alaimon uraan on mahtunut myös pieniä rooleja tunnetuissa elokuvissa, kuten Likainen Harry ja murhapooli (1988) ja Total Recall – unohda tai kuole (1990). Hän on myös esiintynyt ääninäyttelijänä videopelissä Call of Juarez. Alaimo on ollut kahdesti naimisissa, ja hänellä on kummastakin liitosta yksi lapsi. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1942 syntyneet Luokka:Elävät henkilöt
Harrisin sopimus

Ystävyyden ja kaupan sopimus (, ) solmittiin Yhdysvaltojen ja Japanin välillä Ryōsen-jissä Shimodassa 29. heinäkuuta vuonna 1858. Se seurasi vuoden 1854 Kanagawan sopimusta, joka avasi japanilaisia satamia yhdysvaltalaisille aluksille ja salli Yhdysvaltain konsulin muuttaa Shimodaan. Vaikka Matthew Perry onnistui sopimuksella saamaan Yhdysvaltojen laivoille polttoainetta ja suojaa, hän jätti merkittävän kysymyksen kaupasta Townsend Harrisille, toiselle Tokugawa-bakufun kanssa neuvotelleelle yhdysvaltalaiselle lähettiläälle. Sen vuoksi vuoden 1858 sopimusta kutsutaan usein nimellä Harrisin sopimus. Japanilaisten vastustuksen murtamiseen kului Yhdysvalloilta kaksi vuotta. Kun brittien vaatimukset samanlaisista etuoikeuksista vaikuttivat uhkaavan Japania, Tokugawa-hallitus suostui lopulta Yhdysvaltojen vaatimuksiin. Sopimuksen merkittävimmät kohdat olivat: * Diplomaattien vaihto * Edon, Kōben, Nagasakin, Niigatan ja Jokohaman satamien avaaminen ulkomaankaupalle * Yhdysvaltain kansalaisten mahdollisuus asua ja tehdä kauppaa näissä satamissa * Ekstraterritoriaalisuusjärjestelmä, jonka mukaan ulkomaalaisia asukkaita koskivat heidän omat lakinsa Japanin lakien sijaan * Kiinteät ja alhaiset tuonti- ja vientitullit, jotka olivat kansainvälisessä hallinnassa Sopimus toimi mallina samantyyppisille sopimuksille, jotka Japani solmi muiden ulkovaltojen kanssa seuraavien viikkojen aikana. Nämä epätasa- arvoiset sopimukset rajoittivat Japanin itsenäisyyttä ensimmäistä kertaa sen historiassa; ne paljastivat Japanin kasvavan heikkouden, ja länsi näki ne verukkeena Japanin mahdolliselle kolonisaatiolle. Kansallisen aseman ja vahvuuden takaisin saamisesta tuli japanilaisille kaiken ylittävä prioriteetti. Sopimuksen seurauksia kotimaassa olivatkin bakufun vallan loppu ja uuden keisarillisen hallinnon perustaminen. == Lähteet == == Aiheesta muualla == Luokka:Japanin historia Luokka:1858 Luokka:Japanin ja Yhdysvaltain suhteet
Rachel Ticotin

Rachel Ticotin (s. 1. marraskuuta 1958) on yhdysvaltalainen näyttelijä. Hänellä on ollut rooleja muiden muassa elokuvissa Total Recall – unohda tai kuole (1990) ja Con Air – lento vapauteen (1997). Hän näytteli yhtä pääosista televisiosarjassa Kova laki: Los Angeles (2011). Ticotin on kotoisin New Yorkin Bronxista. Hän oli naimisissa näyttelijä David Caruson kanssa vuosina 1983–1989, ja heillä on yhteinen tytär. Vuonna 1998 Ticotin meni naimisiin näyttelijä Peter Straussin kanssa. == Lähde == == Aiheesta muualla == * * Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Peter Strauss

thumb|Strauss ja Susan Blakely vuoden 1976 televisiosarjan Rikas, rakas, köyhä, varas kuvauksissa. Peter Strauss (s. 20. helmikuuta 1947) on yhdysvaltalainen näyttelijä. Hän sai Emmy-palkinnon vuonna 1979 ja oli ehdolla myös vuosina 1976 ja 1981. Vuosien 1977–1994 aikana Strauss oli viidesti ehdolla Golden Globen saajaksi. Strauss on ollut vuodesta 1998 naimisissa näyttelijäkollegansa Rachel Ticotinin kanssa. == Aiheesta muualla == * * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1947 syntyneet Luokka:Elävät henkilöt
Kyōhō-uudistukset

Kyōhō-uudistukset () tarkoittavat Japanissa shōgun Tokugawa Yoshimunen Edo- kaudella aloittamia uudistustoimia. Ne kestivät Yoshimunen hallituskauden alusta vuodesta 1716 vuoteen 1736 saakka. Ne on nimetty Kyōhō-aikakausinimen mukaan. Uudistusten tarkoituksena oli parantaa Japanin ja bakufun taloudellista tilannetta. Yoshimune halusi leikata menoja ja elintasoa, joten gokeninien ja hatamoto-samuraiden stipendejä pienennettiin. Daimioilta vaadittiin erikoisvero ja maatalousmaata lisättiin. 1700-luvulle tultaessa koban-kultarahan kultapitoisuus ja sen myötä luottamus valuuttaan olivat laskeneet, joten vanhaan kultapitoisuuteen palattiin vuonna 1714. Tämän jälkeen hopea- ja kultahinnat tasaantuivat. Vaikka Yoshimune onnistui jossain määrin tuomaan maan talouteen vakautta, hän ei kyennyt puuttumaan tuottamattomien samuraiden aiheuttamaan ongelmaan. Koska hän suhtautui ulkomaankauppaan penseästi, sitä ei voitu käyttää talousongelmien helpottamiseen. Ne jatkuivatkin myöhemmin Edo-kaudella. == Lähteet == * Kyoho- uudistukset